
І. ОБЩО ПРЕДСТАВЯНЕ НА УЧЕБНАТА ПРОГРАМА
Учебната програма е предназначена за обучение по професия Дизайнер за учениците от специалност Промишлен дизайн от професионално направление 214 Дизайн, изучаващи по учебен план учебния предмет Промишлен дизайн.  
Съдържанието на учебния предмет разкрива възможности за усвояване  на умения, свързани с анализиране и проектиране на форми  от промишления дизайн и създаване на дизайн концепции за интериора и екстериора, както и естетическото възприемане и оценяване на действителността и е съществена част от обучението по дизайн.

Учебното съдържание в програмата е структурирано в раздели и теми. Обучението по предмета Промишлен дизайн се извършва  във взаимовръзка с учебните предмети: Рисуване, Перспектива, УП Дизайн, История на изкуствата. 

Формирането на професионални знания по учебния предмет е въз основа на запознаването и усвояването на основните изобразителни програми и обемно пластични начини за илюстриране на дизайнерската идея. Изучават се световните и българските образци на промишления дизайн, методиката на дизайнерското проектиране и основните композиционни принципи при формоизграждането на промишлени изделия. Овладяват се умения за художествено обработване на различните материали, използвани в дизайнерската практика.
 За онагледяване на съдържанието в отделните теми се използват албуми, репродукции, специализирана библиотечна литература, видео филми, информация от интернет, екскурзии с творческа цел за разглеждане на оригинални произведения на изкуството, дизайна и архитектурата. 
 Голямата по обем и разнообразна по съдържание информация, както и изискванията за изграждане на практични умения за рисуване, проектиране и макетиране налагат обучението да се провежда в специално оборудвано ателие по дизайн. Обучението изисква онагледяване с разнообразни дидактически материали и примери от дизайна и архитектурата, както и различни материали, необходими за макетиране.

ІІ. ЦЕЛИ НА ОБУЧЕНИЕТО


Обучението по предмета Промишлен дизайн има за цел да запознае учениците с възникването и развитието на промишления дизайн;  да имат свой собствен мироглед и да могат да оценят художествени събития, отделни автори и течения в дизайна. С постигнатите знания учениците трябва да могат да  изразят със специфичния за Промишлен дизайн език свои мисли, идеи и концепции в средствата на медийното пространство.
     Обучението по предмета трябва  да обогати интуитивното мислене, да възпита навици за анализиране и проектиране на художествени произведения в сферата на Промишлен дизайн и приложните изкуства. За постигането на основната цел усилията трябва да бъдат насочени към изграждането на няколко основни, формиращи интелекта, подцели:       




· активизиране на наблюдателността и познавателните способности;

· запознаване с органичната връзка между архитектурата и промишления дизайн;
· развитие на пространственото мислене;

· способност за естетическа оценка;

· обогатяване на представите и въображението;

· усъвършенстване на творческата индивидуалност;

· създаване на  навици  за системен труд при проектирането и конструирането;

· формиране на ценни личностни качества: целенасоченост, комуникативност, любов към предметния свят, самокритичност;

· развитие на способността за творческо мислене.

ІІІ. РАЗПРЕДЕЛЕНИЕ НА УЧЕБНОТО ВРЕМЕ
VІІІ клас –   І  срок   18 седмици по 1 час –18 часа

         ІІ срок  18 седмици по 1 час –18 часа





   годишно – 36 часа.

ІХ клас –   І  срок   18 седмици по 1 час –18 часа

      ІІ срок  18 седмици по 2 часа – 36 часа





   годишно – 54 часа.

Х клас –    І  срок   18 седмици по 3 часа – 54 часа

      ІІ срок  18 седмици по 4 часа – 72 часа




   годишно – 126 часа.
ХІ клас –   І  срок  18 седмици по 3 часа – 54 часа
                   ІІ срок  18 седмици по3 часа – 54 часа





    годишно – 108 часа.

ХІІ клас – І  срок  18 седмици по 3 часа – 54 часа.

                  ІІ срок  11 седмици по 3 часа –33 часа





     годишно – 87 часа.

ІV. УЧЕБНО СЪДЪРЖАНИЕ

Учебното съдържание е структурирано в раздели и теми. За всеки раздел са определени общият брой часове и примерни теми. Учителят конкретизира броя на учебните часове за всяка тема в съответствие с посочените за раздела. За постигане на целите учебните часове се разпределят за нови знания, упражнения, презентации,  конферанси и оценка.

VІІІ клас

	№ по ред
	НАИМЕНОВАНИЕ НА РАЗДЕЛИТЕ


	Брой уч. часове

	1.
	Раздел І. Характерни особености на зрителното възприятие.
	2

	2.
	Раздел ІІ. Фактори, обуславящи вярното възприемане на формите.
	2

	3.
	Раздел ІІІ. Зрителни илюзии.
	2

	4.
	Раздел ІV. Морфология на формите.
	5

	5.
	Раздел V. Симетрия в равнината.
	5

	6.
	Раздел VІ. Правилни мрежи.
	5

	7.
	Раздел VІІ. Построяване на двустранни отворени повърхнини.
	5

	8.
	Раздел VІІІ. Правилни многостени.
	5

	9
	Раздел ІХ. Модулно проектиране.
	5


Раздел І. Характерни особености на зрителното възприятие

Тема 1.  Очи и виждане.

Тема 2. Обобщен образ на зрителното възприятие.

Раздел ІІ. Фактори, обуславящи вярното възприемане на формите

Тема 1. Характерно положение на формите.

Тема 2. Ролята на осветлението и цвета при зрителното възприемане.

Раздел ІІІ. Зрителни илюзии

Тема 1. Илюзии в природата.

Тема 2. Геометрични илюзии.

Раздел ІV. Морфология на формите

Тема 1. Описание на строежа на формите.

Тема 2. Класификация на формите.

Раздел V. Симетрия в равнината

Тема 1. Видове симетрия в равнината.

Тема 2. Приложения.

Раздел VІ. Правилни мрежи

Тема 1. Чертане на правилни многоъгълници.

Тема 2. Чертане на мрежи.

Тема 3. Приложение на симетриите при изучаване на правилни мрежи.

Раздел VІІ. Построяване на двустранни отворени повърхнини

Тема 1. Приложение в дизайна.

Тема 2. Праволинейни повърхнини.

Тема 3. Кръгови повърхнини.

Раздел VІІІ. Правилни многостени.

Тема 1. Построяване на правилни многостени.

Тема 2. Полуправилни многостени /Архимедови тела/.

Раздел ІХ. Модулно проектиране

Тема 1. Приложение в дизайна.

Тема 2. Пластични модули.
ІХ клас

	№ по

ред
	Наименование на разделите и темите
	Брой часове

	1
	Раздел І. Понятие за композиция.
	1

	2
	Раздел ІІ. Понятие за формата като материално-пространствено явление.
	1

	3
	Раздел ІІІ. Организация на елементите на предметите.
	12

	4
	Раздел ІV. Принципи на изграждане на хармонични форми.
	12

	5
	Раздел V. Композиционни средства за създаване на хармонични форми.
	10

	6
	Раздел VІ.  Основи на формообразуването.
	10

	7
	Раздел VІІ. Връзка между форма и природа.
	4

	8
	Раздел VІІІ. Форматиране. Паспартиране. Рамкиране. Аранжиране.
	4


Раздел І.  Понятие за композиция 

Тема 1. Композицията в дизайна, изобразителните изкуства и архитектурата.

Тема 2. Видове композиции.
Раздел ІІ.  Понятие за формата като материално-пространствено явление

Тема 1.Точка, линия, повърхнина и обем.
Раздел ІІІ. . Организация на елементите на предметите

Тема 1. Визуална организация на елементите на предметите.

Тема 2. Характеристика на формите, образувани от различни елементи.

Раздел ІV. Принципи на изграждане на хармонични форми

Тема 1. Категории композиции - тектоника, обемно-пространствена структура.

Тема 2. Свойства и качества на композицията.

Тема 3.  Композиционна задача.
Раздел V. Композиционни средства за създаване на хармонични форми

Тема 1.  Пропорции и пропорциониране. Златното сечение.

Тема 2. Мащабност.

Тема 3. Контраст и нюанс.

Тема 4. Метрично повторение и ритъм, цвят, сянка и пластика, оптико-геометрични илюзии.
Раздел VІ.  Основи на формообразуването

Тема 1. Комплексно решение на утилитарно - функционалните, конструктивно-технологичните, икономическите и техническите въпроси.

Тема 2. Съобразяване с обкръжаващата среда и конкретните условия.

Тема 3. Единство на формата и съдържанието.
РазделVІІ. Връзка между форма и природа

Тема 1. Сходство на природните с геометричните форми.

Тема 2. Стилизация.
Раздел VІІІ. Форматиране. Паспартиране. Рамкиране. Аранжиране

Тема 1. Определяне на формата.

Тема 2. Видове паспартута. Избор и изработване на паспарту.

Тема 3. Видове рамки. Рамкиране.

Тема 4. Аранжиране на изложба, експозиция.
Х клас
	№ по ред
	НАИМЕНОВАНИЕ НА РАЗДЕЛИТЕ
	Брой уч. часове

	1.
	Раздел І. Въведение в Промишлен дизайн. 
	3

	2.
	Раздел ІІ. История на дизайна.
	21

	3.
	Раздел ІІІ. Теория на дизайна.
	30

	4.
	Раздел ІV. Теория на формообразуването.
	22

	5.
	Раздел V. Въведение в дизайнерското проектиране.
	20

	6.
	Раздел VІ. Методика на дизайнерското проектиране.
	30


Раздел І.  Въведение в Промишлен дизайн.

Тема 1.Основни термини и определения за дизайна.


Тема 2. Обект и предмет на дизайна.
Раздел ІІ. История на дизайна.
Тема 1. Възникване и утвърждаване на дизайна.
Тема 2. Развитие на професионалния дизайн.
Тема 3. Дизайн тенденции. 

Раздел ІІІ. Теория на дизайна.
Тема 1. Промишлена естетика. 

Тема 2. Производствена естетика.
Раздел ІV. Теория на формообразуването.
Тема 1. Основни свойства на формата.
Тема 2. Обективни формообразуващи фактори.
Раздел V. Въведение в дизайнерското проектиране.
Тема 1. Общи понятия за дизайнерското проектиране.

Тема 2. Изисквания на промишлената естетика към промишлените изделия.
Тема 3.  Проектиране и внедряване на промишлени изделия. Инвестиционен процес.
Раздел VІ. Методика на дизайнерското проектиране.
Тема 1. Основни етапи на дизайнерското проектиране.
Тема 2. Методи и средства за изобразяване на формата.
ХІ клас
	№ по ред
	НАИМЕНОВАНИЕ НА РАЗДЕЛИТЕ
	Брой уч. часове

	1.
	Раздел І. Елементи на архитектурната графика.
	12

	2.
	Раздел ІІ. Видове макети.
	42

	3.
	Раздел ІІІ. Проектиране на промишлено изделие.
	21

	4.
	Раздел ІV. Макетиране.
	33


Раздел І. Елементи на архитектурната графика.
Тема 1. Въведение.
Тема 2. Композиция на чертежа.
Тема 3. Човекът и заеманото от него място.
Тема 4. Природната среда в чертежа.
Тема 5. Архитектурната графика в процеса на проектиране.

Раздел ІІ. Видове макети.
Тема 1. Меки макети.
Тема 2. Посадъчни макети.

Тема 3. Твърди макети.
Раздел ІІІ. Проектиране на промишлено изделие.
Тема 1.Проучване.

Тема 2. Разработка на идейни проекти.

Тема 3. Окончателен проект.
Раздел ІV. Макетиране.

Тема 1. Анализиране особеностите на формоизграждането.

Тема 2. Работни чертежи.
Тема 3. Макетиране.

Тема 4. Документиране по дизайн проекта.

Тема 5. Презентация на дизайн проекта.

ХІІ клас
	№ по ред
	НАИМЕНОВАНИЕ НА РАЗДЕЛИТЕ
	Брой уч. часове

	1.
	Раздел І. Техника на дизайнерското проектиране.
	3

	2.
	Раздел ІІ. Цветът в Промишления дизайн.
	3

	3.
	Раздел ІІІ. Дизайн на елементи от градската среда.
	21

	4.
	Раздел ІV. Комплексно формиране на предметната среда.
	27

	5.
	Раздел V. Комплексно проектиране на работни места.
	33


Раздел І.  Техника на дизайнерското проектиране.


Тема 1. Начини за графично представяне на проектите.
Тема 2. Материали и пособия.

Тема 3. Видове графично представяне.

Раздел ІІ. Цветът в Промишления дизайн.

Тема 1. Въздействие на цветовете върху човека.

Тема 2. Използване на цвета при дизайнерското проектиране.

Тема 3. Основни принципи за прилагане на цвета в производствената среда.

Раздел ІІІ. Дизайн на елементи от градската среда.
Тема 1. Съвременният град и неговата предметна среда.
Тема 2. Формиране на оптимална номенклатура на предметната среда в града.
Тема 3. Пространствена организация на предметната среда в града.

Тема 4. Естетическа организация на  предметната среда в града.

Тема 5. Организация на дизайн – процеса.

Тема 6. Идеен проект.

Тема 7. Работни чертежи.

Тема 8. Макетиране.

Раздел ІV.  Комплексно формиране на предметната среда.
Тема 1.Комплексът от  взаимни връзки между сферите на производството, разпределението, потреблението и културата.

Тема 2. Възлагане на задание за разработване на дизайн проект за дипломна работа.

Тема 3. Проучване.

Тема 4. Идеен проект.

Тема 5. Макетиране.

Тема 6. Презентация на проекта.

Раздел V. Комплексно проектиране на работни места.

Тема 1.Същност и основни проблеми на комплексното проектиране на работни места – основни понятия, видове работни места, работни пози и работни зони.

Тема 2. Проучване.

Тема 3. Разработване на идеен вариант.

Тема 4. Макетиране.

Тема 5. Презентация на проекта.
V. ОЧАКВАНИ РЕЗУЛТАТИ ОТ ОБУЧЕНИЕТО

В края на обучението учениците трябва
да знаят:

-    характерните белези  за развитието на Промишлен дизайн; 

-    основните закони при проектирането на елементи от Промишлен дизайн: перспективно изграждане, проблеми на композицията, колоритно изграждане;

-    понятията функционалност, декоративност, конструктивност и др. 
да могат:

-    да проектират и макетират елементи от предметната среда като част от промишления дизайн;
-    да правят теоретичен анализ на промишлените изделия като обемно – пространствени форми; 

-    да реализират проект за художествено – пространствено оформление;
-    да презентират дизайнерски проект пред възложителя на заданието;
-    да използват интерактивни методи за своето творческо усъвършенстване и професионално израстване;

-    да дават вярна и критична естетическа оценка за всяко промишлено изделие или работна среда .
VІ. АВТОРСКИ КОЛЕКТИВ

Петя Минекова – директор, учител по дизайн в НУПИД  ,,Акад. Дечко Узунов” – гр. Казанлък

